
1. หลักการและเหตุผล
    โรคไข้เลือดออกนับเป็นปัญหาสาธารณสุขไทยตลอดมา เพราะไข้เลือดออกเป็นโรคติดต่อที่สร้างความสูญเสียชีวิตและค่าใช้จ่ายในการรักษาพยาบาลและความความสูญเสียทางด้านเศรษฐกิจของประเทศ ทั้งที่ทุกฝ่ายได้ช่วยกันรณรงค์ป้องกันและควบคุมมาโดยตลอด และได้รับความร่วมมือจากหน่วยงานต่างทั้งภาครัฐและเอกชน พบว่าปัญหาโรคไข้เลือดออกไม่ได้ลดลงมากนัก ยังคงเป็นปัญหาสำคัญในระดับประเทศ จะเห็นได้ว่าอัตราป่วยมีแนวโน้มสูงขึ้น การระบาดของโรคไข้เลือดออกส่วนมากจะพบผู้ป่วยในช่วงเดือน  มีนาคม – กันยายน ของทุกปี  ซึ่งตรงกับการเปิดภาคเรียนที่หนึ่งพอดี  และชีวนิสัยของยุงชอบออกหากินเวลากลางวันจึงสันนิฐานได้ว่าการแพร่เชื้อและการกระจายโรค จะเกิดขึ้นได้ทั้ง ชุมชน ศูนย์พัฒนาเด็กเล็กและโรงเรียน ด้วยเหตุนี้ การควบคุมโรคจะต้องอาศัยความร่วมมือทั้งจาก ชุมชน  โรงเรียน  องค์การบริหารส่วนตำบล  โรงพยาบาลส่งเสริมสุขภาพตำบลและหน่วยงานอื่นๆ  ที่เกี่ยวข้อง ปัญหาการแพร่ระบาดของโรคไข้เลือดออกที่มีมาอย่างต่อเนื่อง  ทำให้เกิดการปรับเปลี่ยนแนวคิดในการแก้ไขปัญหา จากการตั้งรับไปสู่นโยบายเชิงรุกโดยใช้ยุทธศาสตร์การมีส่วนร่วมให้คนในชุมชนได้ตระหนักถึงสภาพปัญหาของโรคไข้เลือดออก เกิดความรับผิดชอบต่อปัญหาที่เกิดขึ้นในชุมชนของตนเอง พร้อมทั้งหาวิธีการแก้ไข ซึ่งปัญหาของโรคไข้เลือดออกเป็นเรื่องที่เกี่ยวข้องกับพฤติกรรมและสิ่งแวดล้อม  ดังนั้น การดำเนินงานป้องกันและควบคุมโรคไข้เลือดออก จึงต้องปรับเปลี่ยนให้สอดคล้องกับสถานการณ์ของโรคที่เปลี่ยนแปลงไป โดยเน้นให้ประชาชนเห็นความสำคัญและถือเป็นภารกิจที่ต้องช่วยกัน กระตุ้นและชักนำให้ประชาชน องค์กรชุมชน ตลอดจนเครือข่ายสุขภาพให้มีส่วนร่วมอย่างจริงจังและต่อเนื่อง  องค์การบริหารส่วนตำบลสะนอ ได้เล็งเห็นถึงความสำคัญของปัญหาที่ระบาดของโรคไข้เลือดออก จึงจัดโครงการป้องกันควบคุมโรคไข้เลือดออก ขึ้น
2. วัตถุประสงค์
1. เพื่อลดอัตราป่วยด้วยโรคไข้เลือดออกของประชากรในชุมชน
2. เพื่อกำจัดแหล่งเพาะพันธุ์ยุงลาย และกำจัดลูกน้ำยุงลายในตำบล โรงเรียนและชุมชน
3.  ทำให้ประชาชนเกิดพฤติกรรมในการทำลายแหล่งเพาะพันธ์ยุงลายอย่างต่อเนื่องสม่ำเสมอ
4  เพื่อสร้างความร่วมมือในชุมชนในการแก้ไขปัญหาและควบคุมป้องกันโรคไข้เลือดออก
5.  เพื่อลดจำนวนและอัตราการป่วยด้วยโรคไข้เลือดออกในกลุ่มวัยเรียนและประชากรทุกกลุ่มอายุ
6. เพื่อเผยแพร่ความรู้ความเข้าใจ  เกี่ยวกับโรคไข้เลือดออกให้บุคคล  ครอบครัว  ชุมชน  ให้มี
ศักยภาพในการช่วยกันดูแลและลดการแพร่ระบาดของโรคไข้เลือดออก
7. เพื่อส่งเสริมให้ประชาชนมีความรู้และเข้าใจและตระหนักในการป้องกันไข้เลือดออก    

8. เพื่อเป็นการบูรณการให้หน่วยงานที่เกี่ยวข้องทุกระดับ ทุกองค์กรชุมชน และประชาชนทั่วไป ตระหนักถึงความสำคัญในการป้องกันและควบคุมโรคในชุมชน และให้ความร่วมมือสนับสนุนการดำเนินงานอย่างต่อเนื่องสม่ำเสมอ
3. เป้าหมาย
             ประชาชนในพื้นที่ คณะผู้บริหารฯ,สมาชิกสภา อบต. และผู้นำชุมชน,ผู้นำศาสนา อสม. ,คณะครูและนักเรียน, ศูนย์พัฒนาเด็กเล็ก และ รพ.สต.
4. วิธีการดำเนินงาน
1. เขียนโครงการเสนอ เพื่ออนุมัติ 

2. ชี้แจงโครงการให้กับคณะกรรมการโครงการทราบ 

3.ประสานงานกับหน่วยงานที่เกี่ยวข้อง 

4. เตรียมหลักสูตรและแผนงาน 

5. ประชาสัมพันธ์โครงการ 

6. ดำเนินงานโครงการตามขั้นตอนที่กำหนดไว้ 

7. สรุปและติดตามประเมินผล 
